ไฟแนนซ์ทูเดย์
โดย...ช.ชดา
16 พ.ย. 2559

โดย...ช.ชดา
จิรวัฒน์ สุภรณ์ไพบูลย์ รองกรรมการผู้จัดการ ธนาคารกสิกรไทย ดอดพาลูกค้าไพรเวทแบงก์กิ้งของเคแบงก์ ที่กำลังมองหาโรงเรียนให้บุตรหลานบินไปอังกฤษเพื่อดูโรงเรียนชั้นนำ 8 แห่ง ให้คุณพ่อคุณแม่ได้เจาะลึกถึงหลักสูตรการเรียนการสอนยังสถานที่จริงเพื่อเป็นข้อมูลในการตัดสินใจ โครงการนี้ “พี่จิ” ให้ความสำคัญเป็นอันมาก เพราะถือว่าการศึกษาคือการลงทุนที่สำคัญที่สุด 
ผุดโปรเจกต์ใหม่ เมื่อ “ดร.อู๊ด” อนุชิต อนุชิตานุกูล ประธานสายพัฒนาระบบงาน ช่องทางขายและผลิตภัณฑ์ ธนาคารเกียรตินาคิน ปิ๊งไอเดียว่า น่าจะเอาระบบไอทีเข้ามาใช้ในระบบสุขภาพ พูลข้อมูลทางการแพทย์ของโรงพยาบาลแต่ละแห่งเพื่อให้คนไข้ได้ประโยชน์สูงสุด โครงการนี้ยังเป็นวุ้นอยู่ระหว่างการหาแนวร่วม แต่ถ้าตั้งใจและมุ่งมั่นน่าจะเป็นประโยชน์ต่อส่วนรวมทั้งด้านเศรษฐกิจและสังคมมากจริงๆ
ไม่เชื่อก็ต้องเชื่อว่า ดอน นาครทรรพ ผู้อำนวยการอาวุโส ธนาคารแห่งประเทศไทย (ธปท.) เป็นขวัญใจสื่อสายแบงก์ชาติ เพราะใจเย็นอธิบายเรื่องเศรษฐกิจที่ยากให้คนเดินดินฟังรู้เรื่องเข้าใจและจับต้องได้ แพ้อดีตโฆษกแบงก์ชาติ ดร.รุ่ง มัลลิกะมาส ไปจิ๊ดนึงแบบไม่มีนัยสำคัญ